Help:Extension:Disambiguator/el

Οι σελίδες αποσαφήνισης είναι σελίδες που παραθέτουν συνδέσμους προς πιο συγκεκριμένες σελίδες για έναν δεδομένο όρο αναζήτησης. Δεδομένου ότι στο MediaWiki οι τίτλοι σελίδων είναι μοναδικοί, μπορεί να υπάρχουν πολλές σελίδες που θα μπορούσαν να αναφέρονται σε μια δεδομένη λέξη ή φράση που αναζητά ο αναγνώστης. Σε αυτήν την κατάσταση χρησιμοποιούνται συχνά σελίδες αποσαφήνισης, για να μετριαστεί η ασάφεια και η προσβασιμότητα σε σελίδες με παρόμοιους αλλά διακριτούς τίτλους.

Ένα παράδειγμα που εξηγεί την ανάγκη για μια σελίδα αποσαφήνισης αναφέρεται στο όνομα Νέα Υόρκη. Το όνομα θα μπορούσε να αναφέρεται σε μυριάδες πιο συγκεκριμένα θέματα όπως η πόλη Νέα Υόρκη, η πολιτεία Νέα Υόρκη ή ένα  περιοδικό με τον τίτλο Νέα Υόρκη. Εάν ένας χρήστης απλώς αναζητήσει «Νέα Υόρκη», μεταφέρεται στη σελίδα αποσαφήνισης από την οποία μπορεί να βρει το θέμα που αναζητούσε.

ι σελίδες αποσαφήνισης συνήθως δεν περιγράφουν από μόνες τους συγκεκριμένο περιεχόμενο, μόνο οδηγούν σε περισσότερες σελίδες με παρόμοιους τίτλους. Μια λίστα με όλες τις σελίδες αποσαφήνισης σε ένα wiki βρίσκεται στην Special:DisambiguationPages, ενώ οι σελίδες που συνδέουν σε σελίδες αποσαφήνισης παρατίθενται στην Special:DisambiguationPageLinks.

Πότε να συνδέσετε σε σελίδες αποσαφήνισης
Οι σελίδες αποσαφήνισης αναφέρονται σε πολλά θέματα, επομένως στις περισσότερες περιπτώσεις δεν είναι επιθυμητό να συνδέετε σε αυτές. Όπου είναι δυνατόν, οι σύνδεσμοι θα πρέπει να οδηγούν σε σελίδες για ένα συγκεκριμένο θέμα. Η επέκταση Disambiguator έχει ορισμένες δυνατότητες που διευκολύνουν τη μείωση του αριθμού των ανεπιθύμητων συνδέσμων σε σελίδες αποσαφήνισης.

Μείωση συνδέσμων σε σελίδες αποσαφήνισης
Σελίδες που περιέχουν συνδέσμους προς σελίδες αποσαφήνισης παρατίθενται στη Special:DisambiguationPageLinks. Επιπρόσθετα, το Disambiguator παρέχει άλλες λειτουργίες που μπορούν να βοηθήσουν στη μείωση του αριθμού των συνδέσμων σε σελίδες αποσαφήνισης:

Προειδοποίηση των συντακτών σχετικά με τη σύνδεση σε σελίδες αποσαφήνισης
Όταν χρησιμοποιείτε το WikiEditor (γνωστό και ως πρόγραμμα επεξεργασίας κώδικα wiki 2010), μια ειδοποίηση προειδοποιεί τους συντάκτες σχετικά με τη σύνδεση σε μια σελίδα αποσαφήνισης αφού πληκτρολογήσουν τον σύνδεσμο. Η ειδοποίηση περιέχει έναν «Έλεγχο συνδέσμου» στον οποίο μόλις κάνετε κλικ, θα ζητηθεί από τον συντάκτη να διορθώσει τον σύνδεσμο σε έναν πιο συγκεκριμένο όρο.

Ετικέτα αναθεώρησης
Στις επεξεργασίες που προσθέτουν συνδέσμους σε σελίδες αποσαφήνισης δίνεται η ετικέτα αναθεώρησης. Οι patrollers μπορούν να φιλτράρουν Special:RecentChanges και Special:Watchlist για να εμφανίζουν μόνο αλλαγές που έχουν αυτήν την ετικέτα, διευκολύνοντας την εύρεση και τη διόρθωση των συνδέσμων.

CSS class
Το Disambiguator προσθέτει την κλάση CSS  σε συνδέσμους προς σελίδες αποσαφήνισης. Το χρώμα αυτών των συνδέσμων μπορεί στη συνέχεια να αλλάξει εύκολα μέσω CSS (όπως μέσω του MediaWiki:Common.css ή CSS μεμονωμένου χρήστη), για παράδειγμα με: Με αυτούς τους συνδέσμους διαφορετικού χρώματος από τους κανονικούς, είναι ευκολότερο για τους συντάκτες να εντοπίσουν και να διορθώσουν τους συνδέσμους.